อิเกร์ กาซิยัส

อิเกร์ กาซิยัส เฟร์นันเดซ (Iker Casillas Fernández) เกิดเมื่อวันที่ 20 พฤษภาคม ค.ศ. 1981 เป็นนักฟุตบอลชาวสเปน ในตำแหน่งผู้รักษาประตู ปัจจุบันได้เลิกเล่นฟุตบอลแล้วโดยเขาเล่นให้กับโปร์ตูเป็นสโมสรสุดท้าย  
ในปี ค.ศ. 2008 กาซิยัสได้เป็นกัปตันฟุตบอลทีมชาติสเปน ซึ่งชนะเลิศฟุตบอลชิงแชมป์แห่งชาติยุโรปเป็นครั้งแรกในรอบ 44 ปี นอกจากนั้นสเปนยังชนะเลิศฟุตบอลโลก และฟุตบอลชิงแชมป์แห่งชาติยุโรป 2012
กาซิยัส เริ่มต้นการเล่นฟุตบอลกับเรอัลมาดริด สโมสรยักษ์ใหญ่แห่งลาลิกา ของสเปน ด้วยวัยเพียง 16 ปี ในขณะที่ยังเป็นเพียงนักเรียนชั้นมัธยม โดยในเดือนพฤศจิกายน ค.ศ. 1996 ขณะที่นั่งเรียนวิชาเขียนแบบอยู่กับเพื่อน ๆ ในชั้นเรียน กาซิยัสก็ถูกเรียกตัวอย่างกะทันหันให้เดินไปที่นอร์เวย์ เพื่อเป็นผู้รักษาประตูของเรอัลมาดริด ซึ่งขณะนั้นผู้รักษาประตูมือหนึ่งและมือสอง คือ โบโด อิกเนอร์ และซานเตียโก กัญญิซาเรส ได้รับบาดเจ็บ และหลังจากนั้นเพียง 2 ปี กาซิยัสก็สามารถก้าวขึ้นมาเป็นมือหนึ่งของสโมสรได้สำเร็จ
กาซิยัสอยู่กับเรอัลมาดริดมาเป็นเวลานานถึง 16 ปี ประสบความสำเร็จมากมาย จนกระทั่งในฟุตบอลโลก 2014 ที่บราซิล สเปนในฐานะแชมป์เก่าพบกับเนเธอร์แลนด์ ในรอบแรก ซึ่งเป็นคู่ชิงชนะเลิศเมื่อครั้งที่แล้ว ปรากฏว่าสเปนเป็นฝ่ายแพ้ไปอย่างขาดลอยถึง 1-5 ประตู โดยกาซิยัสในฐานะผู้รักษาประตูและกัปตันทีมถูกวิจารณ์อย่างมากในครั้งนี้ว่าเล่นผิดพลาด และในที่สุดสเปนก็ต้องตกรอบแรก และนับจากนั้นก็มีข่าวว่า เรอัลมาดริดต้องการตัวดาบิด เด เฆอา ผู้รักษาประตูของแมนเชสเตอร์ยูไนเต็ด มาร่วมสโมสรแทนที่กาซิยัสมาตลอด ในที่สุดเมื่อสิ้นสุดฤดูกาล 2014–2015 กาซิยัสก็ต้องย้ายออกจากเรอัลมาดริดไปอยู่กับโปร์ตู โดยเจ้าตัวถึงกับแถลงข่าวเปิดใจด้วยสภาพน้ำตานองหน้า

**รางวัลเกียรติยศ**

**เรอัลมาดริด**
 ลาลิกา: 2000-01, 2002-03, 2006-07, 2007-08, 2011-2012- ซูเปร์โกปาเดเอสปัญญา: 2001, 2003, 2008, 2011- ยูฟ่าแชมเปียนส์ลีก: 1997-98, 1999-2000, 2001-02, 2013-2014- ยูฟ่าซูเปอร์คัพ: 2002, 2014- ฟุตบอลชิงแชมป์สโมสรโลก: 2002, 2014

**สเปน (ระดับเยาวชน)**
 UEFA U-15 Championship:1995- UEFA U-16 Championship: 1997- UEFA-CAF Meridian Cup: 1999- ฟุตบอลโลกเยาวชน ยู 20: 1999

**สเปน**
 ฟุตบอลชิงแชมป์แห่งชาติยุโรป: 2008- ฟุตบอลโลก: 2010- ฟุตบอลชิงแชมป์แห่งชาติยุโรป: 2012

**ประเภทบุคคล**
 Bravo Award: 2000- Don Balón Award มอบให้แก่นักเตะที่พัฒนามากที่สุดแห่งปี: 2000- ยูฟ่า สุดยอดทีมแห่งปี: 2007, 2008, 2009- ยูโรเปียนสปอร์ตแมกกาซีน สุดยอดทีมแห่งปี: 2007-08- Zamora Trophy: 2007-08 - ยูโร 2008 สุดยอดทีมแห่งทัวร์นาเมนต์- FIFPro World XI: 2007-08, 2008-09- IFFHS ผู้รักษาประตูยอดเยี่ยม: 2008, 2009- FIFA.com สุดยอดทีมแห่งปี: 2008-09 - ลาลิกา ผู้รักษาประตูยอดเยี่ยม: 2008-09- FIFA/Fifpro ผู้รักษาประตูยอดเยี่ยม: 2008-09- Royal Order Gold Medal for Sports Merit: 2009-10 - ฟุตบอลโลก ถุงมือทอง: 2010 - ฟุตบอลโลก ทีมรวมดารา: 2010

**อ้างอิง**
 HISTORIA DEL FÚTBOL ESPAÑOL, SELECCIONES ESPAÑOLAS  ISBN 978-84-8229-123-9

**แหล่งข้อมูลอื่น**
   Iker Casillas Biography and Videos date=2011-11-26 -  Iker Casillas Profile and Stats date=2010-07-06  at Footbalistic-  Profile on Real Madrid official website-  BDFutbol profile-  National team data date=2012-05-31  - 176644-  FootballDatabase career profile and statistics-  ESPN Profile date=2010-06-09 
1981
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:กัปตันในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:บุคคลจากมาดริด
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2014
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้เล่นในปรีไมราลีกา
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในชุดชนะเลิศยูฟ่าแชมเปียนส์ลีก